Фернандо Ваљехо
Фернандо Ваљехо (; Медељин, 24. октобар 1942) колумбијски је романописац, филмски стваралац и сценариста. Ваљехо је писац са изузетним талентом за сатиру и сматра се звездом у успону међу латиноамеричким писцима.

Биографија 
Фернандо Ваљехо рођен је у Колумбији у Медељину, граду који је својевремено био упориште Пабла Ескобара. Овај град се прочуо по злу осамдесетих година 20. века у време кад су наркокартели завладали земљом. У то време насиља и безвлашћа издвојила се посебна врста малолетних плаћених убица (), неука деца која бездушно убијају за неколико нарко-долара. Њима је то постало као спорт и најлакши излаз из крајње беде где су доспели милиони Колумбијаца. Ваљехо је писац, граматичар (Колумбија је дуго година већ позната по својим добрим филолозима, а Богота је одавно прозвана америчком Атином), синеаста и биолог. Има ренесансно образовање и деценијама живи у Мексику. Добио је мексичко држављанство 2007. године.

Стил писања 
Фернандо Ваљехо је мајстор црног хумора и борац против лицемерја. Има невероватан таленат за друштвену сатиру, цинизам на рачун цркве, као и политичара које Ваљехо сматра одговорним за хаос у Колумбији у време после Ескобара. Пише изузетно страсно супротстављено сурово и нежно, отровно и молећиво. Он је критичар свога времена као префињени мајстор језика.

Одабрана библиографија 
Ваљехо је један од водећих савремених књижевника Латинске Америке. Ту позицију је стекао тек после публиковања два прозна дела (На низбрдици и Паралелни булевар). Публиковао је и две биографије колумбијских песника. Објавио је и циклус од 5 аутобиографских романа под заједничким насловом Река времена.
 Богородица плаћеника, 1994.
 На низбрдици, 2001.
 Паралелни булевар, 2002.
 Дарвинистичка таутологија, 1998; научна биолошка студија
 Логои, 1983; граматика књижевног језика
 Река времена, циклус од 5 аутобиографских романа

Награде 
Добио је 2003. године награду Rómulo Gallegos Prize, једну од најпрестижнијих награда за књижевност на шпанском језику.

Референце

Литература

Спољашње везе 
 Биографија Фернанда Ваљеха (на шпанском)
 Фернандо Ваљехо
 О Ваљехи 

Рођени 1942.
Колумбијски књижевници
ЛГБТ књижевници из Колумбије
Мексички књижевници
ЛГБТ књижевници из Мексика